Rata de infectare din București continuă să crească.
Rata de infectare continuă să crească în Capitală. Joi, incidența cazurilor a ajuns la 3,65 la mia de locuitori.
Rata de infectare în Bucureşti este, joi, de 3,65 la mie, faţă de 3,3 la mie, cât a fost cu o zi în urmă. Capitala este de miercuri în scenariul roşu.Subprefectul Capitalei, Antonela Ghiţă, a transmis, joi, că rata de infectare în Bucureşti este de 3,65 la mia de locuitori.Certificatul verde va fi obligatoriu în restaurante, la nunţi şi la activităţi în spaţii închise în localităţile în care rata de infectare este cuprinsă între 3 şi 6 persoane la mia de locuitori.În judeţele/localităţile în care incidenţa cumulată la 14 zile este mai mare de 3 la mia de locuitori şi mai mică sau egală cu 6 la mie, noile norme prevăd că activităţile sunt permise doar cu participarea următoarelor categorii de persoane: vaccinate împotriva virusului SARS-CoV-2 şi pentru care au trecut 10 zile de la finalizarea schemei complete de vaccinare, care prezintă rezultatul negativ al unui test RT-PCR pentru infecţia cu virusul SARS-CoV-2 nu mai vechi de 72 de ore sau rezultatul negativ certificat al unui test antigen rapid pentru infecţia cu virusul SARS-CoV-2 nu mai vechi de 48 de ore şi care se află în perioada cuprinsă între a 15-a zi şi a 180-a zi ulterioară confirmării infectării cu virusul SARS-CoV-2.Obligaţia de a prezenta rezultatul negativ al unui test RT-PCR pentru infecţia cu virusul SARS-CoV-2, nu mai vechi de 72 de ore, sau rezultatul negativ certificat al unui test antigen rapid pentru infecţia cu virusul SARS-CoV-2, nu mai vechi de 48 de ore, nu se aplică în cazul copiilor sub 6 ani.